Jersey (lestr saoz, 1654)

An Jersey a oa ul lestr fourgadenn 40-kanol pevare renk eus ar morlu saoz, savet da gentañ evel bag eus Commonwealth Bro-Saoz gant ar saver bigi dindan kevrat James Starling e Maldon (Essex). Moret e oa bet e 1654Rif Winfield, British Warships in the Age of Sail 1603-1714, p.106.. E 1660, da vare an adsavidigezh Stuart, e oa bet degemeret er servij er Royal Navy nevez-savet. Kement-mañ a oa bet graet hep kemmañ an anv. E 1666 e oa bet ouzhpennet kanolioù betek tizhout 48 anezho, gant 22 goulerinenn war ar bourzh traoñ, 20 hanter-koulerinenn war ar bourzh uhelañ, ha 6 saker war an adreñv.

E 1669, Samuel Pepys, hag a oa ezel eus an Navy Board, a oa bet lakaet da gabiten da c'hortoz war ar Jersey evel doare lezennel da lakaat anezhañ da vezañ un ezel eus ul lez-varn-vrezelDiary of Samuel Pepys, Sadorn, 13 a viz Meurzh 1669]].

E miz Meurzh 1689, ar Jersey, ambrouget gant al lestr kenwerzh Deliverance, a oa bet o tegas marc'hadourezh betek kêr Derry, hag a oa o talañ ouzh ur seziz 3 miz pad. Ar charreadenn bigi a oa renet gant ar c'habiten James Hamilton, deuet da vezañ goude-se 6vet Earl Abercorn. Ar Jersey a oa renet gant ar c'habiten John Beverley RN61|ps=: "HMS Jersey (kabiten John Beverley RN) hag al lestr kenwerzh Deliverance a oa deuet-tre Lough Foyle d'an 21 a viz Meurzh "....

Ar Jersey a voe paket gant daou lestr brezel gall e Gwadloup d'an 18 a viz Kerzu 1691 ha lakaet e servij ar Morlu gall gant an anv Jerzé. Taget e voe e Bae Perzell d'an 10 a viz Mae 1694 gant al listri brezel saoz Monmouth, Resolution hag ar vag-tan Roebuck ; deuet e oa a-benn da chom hep mont d'ar strad ha chomet e oa e servij Bro-C'hall betek ma voe gwerzhet e 1717Rif Winfield & Stephen S. Roberts, French Warships in the Age of Sail 1626-1786: Design, Construction, Careers and Fates. Seaforth Publishing, 2017. ..
 Daveennoù 

Rummad:Listri brezel ar Royal Navy
Rummad:Listri brezel Morlu Bro-C'hall